লম্বা লম্বা ঘাসের মধ্যে বসে নানাবোজো চারপাশে তার লাল, কমলা, হলুদ, সবুজ, নীল আর বেগুনি রঙের বাটিগুলো সাজাতে লাগল। আর তারপরেই সে শুরু করল তার বাগানের ফুলগুলোকে বিভিন্ন রঙে রাঙাতে। ভায়োলেট ফুলগুলোকে সে গাঢ় নীল রং করল আর টাইগার লিলিগুলোকে কমলা, মাঝে ছোট্ট ছোট্ট বাদামি ফুটকি। গোলাপগুলোকে সে লাল, গোলাপি আর নীলচে লাল রং করল। তার মনে যা যা রং ভেসে এল তার প্রত্যেকটা দিয়ে সে প্যানজিগুলোকে রঙিন করে তুলল। তারপর প্রত্যেকটা ড্যাফোডিলকে সে উজ্জ্বল হলুদ রং করল। সূর্য ভায়ার দারুণ ঝকমকে আলোয় কাজ করতে করতে নানাবোজো আনন্দের সঙ্গে নিজের মনে গুনগুন করতে লাগল।